JohanHeinsen/ENO huggingface dataset:
Viborger Samler, 1839-08-31
Udenlandske Efterretninger. De hanoverske Anliggender. Hanover, der 22de August. Efterretningen om, at ogsaa den anden Besværing fra Staden Hanover, og Klagen fra Provindsialstænderne i Hadeln ere uden videre af Forbundsdagens Cancellie tilbageleverede Dr. Hessenberg, ligesom og at Forbundet agter at beskytte Forfatningen af 1819 som bestaaende i erkjendt Virksomhed, for at forebygge fremtidige Skattevægringer, og fremdeles, saavidt muligt, afværge enkelte Corporationers Besværinger for Fremtiden, og saaledes med Alvor spærre alle ubeføiede Klagere Veien til at bevirke en unyttig Gjæring i Landet; – denne Efterretning havde allerede i nogen Tid staaet i det Fjerne som et truende Uveir, og den er derfor kommen ikke ganske uventet. Med langsomme Skridt nærmer sig saaledes til Ende den Rettens Vei, som de gamle Stænder have forsøgt at betræde imod deres Landsherre. Den ved det tydske Statsforbund beskyttede kongelige Magtfuldkommenhed er den Klippe, hvorpaa den gamle tydske Stænder=Ret strander, og Tilhængerne af den nyere Tids Repræsentativ-Forfatninger, – disse Tilhængere, der have frataget Corporationerne deres Rettigheder som Stænder, – for at lægge dem i Hænderne paa Deputerede, der intet Ansvar have, høste her en bitter Erfaring med Hensyn til Hullerne i deres Theorier. Disse nyere Stænder sank for det Aandepust, som Patentet af 1ste Juli 1837 udstødte. Forgjeves have Corporationerne, hvilke Ret til stænderisk Repræsentation ligeover for Landsherren deels tilkom fra Arilds-Tid, deels atter var tilstaaet, udkrammet de gamle historiske Hjemmels-Documenter. Uddoet er paa denne Side den historiske Ret lige indtil Roden, kun Agnatretten søges i Archiverne. Vel ville vi, uagtet saa mange Klagers Afviisning, endnu stedse see enkelte Stæder og Districter frembære deres Besværinger for Forbundet og dets Medlemmer. Alt Haal om Bønhørelse er imidlertid forsvundet endog hos Klagerne, og man maa ansee deres Handlemaade vistnok kun som en Slags Pietet, som en Attraa efter at have deres Samvittighed frelst med Hensyn til den enten nærforestaaende, eller maaskee fjernere Fremtid, der skal høste Frugterne af denne Udsæd.
Viborger Samler, 1839-08-31
Hanover, den 22de August. Residentsstadens andet Andragende til det tydske Forbund og Besværingen fra Landskabet Hadelns Provindsialstænder ere brevi mann tilbageviste. Denne Forholdsregel har gjort et mægtigt Jndtryk her. Udsigten til, at den høieste dømmende Auctoritet vilde bringe Orden i vort Chaos, er saaledes forsvunden. Skal den saakaldte mæglende Commission skienke Landet Fred og Orden, Denne Mening er ikke den almindelige, ja, det turde ikke være usandsynligt, at den ikke engang deeles af nogle Medlemmer i Commissionen. Sammes Møder have taget deres Begyndelse; efter Rygtet aabnede Hs. Majestæt Forhandlingerne med en Tale. – Alt fremmed Militair er nu vendt tilbagetil det tidligere Standqvarteer.
Viborger Samler, 1839-08-31
Nyeste Postefterretninger. Orienten. De nyeste Efterretninger fra Constantinopel af 7de August melde: Prindsen af Jonville er igaar Morges ankommen hertil ombord paa den franske Dampbaad "Papiin. Samme Dag indtraf ligeledes Grev Adam Rzewusti, Adjutant hos den russiske Keiser, og Oberst i Garden, for at lykønske Abdul Meschid tilhans Regjeringstiltrædelse. To Corvetter og en Dampbaad, som Capudan Pascha havde efterladt paa Rhodus, for der at forsyne sig med Proviant, have ved Efterretningen og Capudan Paschas Cours til Alexandrien, tiltraadt Tilbagereisen til Constantinopel, og ere løbne indi Dardanellerne. De preussiske Officierer Moltke, Vincke- og Laue, der opholdt sig i Haf Paschals Hær, ere ankomne hertil; Capt. Mühlbach ventes om 14 Dage til Malatia. Ogsaa den engelske Capt. Walker er indtruffet hertil paa en engelsk Dampbaad. De preussiske Officierer have mistet deres Bagage; de irregulaire Tropper, hvis Vigen først bragte Forvirring i den tyrkiske Hær, anfaldt paa deres Tilbagetog deres egen Leir, og Reserven fra Angora, hvilken stod kun 1 Dags Marsch fra Ha fis Paschas Position, adspredte sig ved Rygtet og Slagets Tab.
Viborger Samler, 1839-08-31
Constantinopel, den 7de August. Gesandterne fra England og Frankerig have tilsendt Admiralerne for den forenede franske og engelske Flaade den befaling: at begive sig til Alexandrien, og, i Tilfælde af, at den tyrkiske Flaade ikke allerede for deres Ankomst er udleveret af Vicekongen af Ægypten, at afhente den med Magt. (Efter de nyeste Efterretninger fra de halvofficielle Pariser- og Londoner-Blade synes ingenlunde en afgjørende Overeenskomst at være afsluttet mellem det engelske og franske Cabinet, saa at denne Meddelelse vel indtil videre maa betvivles.) Saxim Effendi modtog nemlig Sultanens aabne Ordre til Mehemed, ufortøvet at sende den tyrkiske Flaade til Constantinopel. Paa Grund af den udstedte Befaling afseile begge Admiraler med 6 Brandere, til den ægyptiske Kyst. Skulde Mehemed gjøre Modstand, saa ville begge Flaader operere i Forening. Saaledes begynder da den bevæbnede europæiske Jntervention. Her hersker den største Rolighed, og man venter med stor Spænding Mehemeds Svar, der neppe kan indtræffe førend den 18de August.
Viborger Samler, 1839-08-31
Fra Donau, i August. Det synes nu at være afgjort, at Rusland i det orientalske Spørgsmaal vil i det mindste tildeels handle for sig selv. Saaledes vare da Vanskelighederne hævede for at kunne bringe en Conference istand i Wien. Den engelske Gesandt, Lamb, og den franske Minister, Saint Aulaire, skulle være forsynede med den meest udstrakte Fuldmagt, for i Forening med den berømte tydske Statsmand, der allerede har erhvervet sig udødelige Fortjenester af Verdensfredens Opretholdelse, at ordne Alt, for at udrive det ægyptisk tyrkiske Anliggende af dets sørgelige, forviklede Tilstand. Paa denne Maade vilde da Ponsonby og Roussin for Fremtiden erholde deres Forholdsregler fra Wien. (Augsb. Allg. 3.)Man læser i Journal de Smyrne, at den engelske Capt. Walker ikke erholdt sin Demission af Capudan Pascha, men af Mehemed Ali, i det hiin erklærede Capitainen, at han (Capudan Pascha) kun var Vicekongens troeste Tjener, og at Capitainen derfor angaaende sin Demission maatte henvende sig til Vicekongen. Alle de europæiske Læger paa den tyrkiske Flaade have, med Undtagelse af een eller to, taget deres Afsked.
Viborger Samler, 1839-08-31
Fra den tyrkiske Grændse, den 14de Aug. Efterretningerne fra Constantinopel melde udtrykkeligen, at ogsaa den russiske Gesandt, Buteniew, har undertegnet Noten til Porten. Ruslands Tiltrædelse er af yderste Vigtighed for Orientens Pacification, da Mehemed Ali neppe uden Anvendelse af Tvangsmidler vil opgive de tilkæmpede Fordeele. Mehemed Ali skal være yderst opbragt over Lord Palmerstons Yttring: "Det kommer ikke an paa, hvad Mehemed Ali vil gjøre, men paa hvad man vil tillade ham at gjøre."
Viborger Samler, 1839-08-31
Alexandrien, den 27de Juli. Fra Syrien have vi ingen Efterretninger. Regjeringen tier med de daglig ankommende Depeschers Jndhold. Man veed slet ikke, hvor Jbrahim nu befinder sig. Det er vist, at han har sat sig i Besiddelse af Merasch og Diarbeir, og at han daglig forøger sin Hær. Om han er rykket frem til Konich eller endog til Angora, saaledes som Rygtet gaaer her, er endnu uvist. Men vi fristes til at troe, at Jbrahim absolut vil gaae løs paa Constantinopel. Jøvrigt veed man, at Jbrahim udbreder Proclamationer i hele Anadoli, for at kalde Jndbyggerne til Vaaben. Proclamationerne angaae mindre Sultanen end de store Magter, fra hvis Side man befrygter en Jntervention; men ved en saadan vil Jbrahim ingenlunde forblive en rolig Tilskuer; han vil føre Krigen imod hvem det endog er; thi han attraaer kun Krig, og jo flere Fiender, desto kjærere er det ham. At Mehemed ikke tænker paa Fred, bevise de Hvervinger, han for nylig har foretaget i Ørkenen. Daglig marschere Bednincorps igjennem Staden til Havnen, hvor de indskibes til Sprien. Til hiin Side af Osen Siwad, ja ligge til Tripolis ere Emissairer udsendte, forat hverve Beduiner til hans Tjeneste, og om faa Dage venter man betydelige Afdelinger. (Augsb. Allg. Zeit.) Storbritannien og Jrland. Tolden paa fremmed Hvede er igaar (den 22de August) fastsat til 10 S. 8 d., og vil i næste Uge falde til 6 S. 8 d. – Holde de nuværende Priser sig endnu i 14 Dage eller 3 Uger, da gaaer Tolden ned til 2 S. 8 d.; men Priserne maa stige noget, for at Tolden kan nedsættes til 1 S. – Begynde Priserne derimod at falde, saa vil deres Fald være hurtigt, da man tør vente betydelige Tilførsler, og store Forraad nu holdes tilbage, fordi man haaber paa bedre Tider.
Viborger Samler, 1839-08-31
Parlamentets Prorogation synes nu definitivt at være fastsat til den 27de August, og vil efter Globe og Courier foretages af Dronningen i egen Person. Morning Post, der støtter sig paa en Skrivelse fra Brüssel, paastaaer derimod, at Dronningen ikke selv vil holde Slutningstalen, da der i denne skal omtales, at Præliminairerne til hendes Formæling med Prinds Albert af Sachsen-Coburg ere afsluttede. Men Globe erklærer ligefrem, at Rygtet om Dronningens Formæling er aldeles usandt.
Viborger Samler, 1839-08-31
Frankerig. Paris, den 23de August. En Privat Correspondence fra Bayonne af 20de August beretter: "Don Carlos's Hovedqvarteer er i Tolosa. Den i Navarra commanderende Carlist General Elio var med en Deel af sit Corps rykket ind i Urdax, og var derfra den følgende Dag rykket frem mod Vera, hvor Jnsurgenterne havde concentreret sig. Paa sin Marsch indhentede han de Compagnier, der havde revolteret, og omringede dem ved en snild Mandeuvre ved Schalar. Han lod gjøre holdt, traadte med sine Adjutanter frem, og nærmede sig Jnsurgenterne, som han tiltalte med Mildhed, men tillige med Fasthed. Hans Tale bragte Jnsurgenterne til at raabe: Viva Clio, og de begyndte at underhandle. De lovede at vende tilbage til deres Pligt, naar den til Don Carlos afsendte Parlementair kom tilbage. Efter denne Forsikkring lod Elio dem drage bort de begave sig med hans Samtykke til Bera, medens Elio's Tropper fordeeltes mellem Schalar og San Este van. Man troer, at denne Emente vil dæmpes uden Blodsudgydelse. Ved Undertrykkelsen af denne Opstand vil General Elio have beviist Carlisternes Sag en stor Tjeneste." – En anden Skrivelse fra Bayonne beretter: "Vi vente Jnsurgenterne fra Vera; thi de maae rimeligviis søge at undflye til Frankerig; Præfecten for Bavonne og den spanske Consul ere allerede afreiste til den spanske Grændse. Alle de nævnte Stæder ligge ganske nær ved Grændsen, og man begriber ikke, hvorfor Diego de Leon ikke har benyttet Elio's Fraværelse til at angribe dennes faste Plads, Estella. Der tales endnu meget om et Forlig imellem Carlisterne og Christinerne."J Memorial Bordelais læses: Madrider-Bladene af 15de ere uden Jnteresse, men vigtige Ting forberedes. For at gjenoprette Freden i de privilegerede Provindser tages Forholdsregler, med hvilke man troer at blive færdig inden den 1ste Septbr., saa at Dronningen i sin Thron tale kan rose sig af den stedfundne Overeenskomst. Naar Esparter, saaledes som Rodil i Aaret 1834, vover et dristigt coup de main, vil Marotols Plan meget lettes, og Lord John Hay vil være paa rede Haand, for at udføre sin Regjerings Befalinger. General Harispe, der med Strenghed bevogter den franske Grændse, vil da ligeledes udrette hvad der staaer i hans Magt."
Viborger Samler, 1839-08-31
Det franske Hof har nu forladt Paris, og begivet sig til Slottet En Ministrene Dufaure og Duperre ville ogsaa om faa Dage afreise til Slottet. – Endskjøndt Rygtet, om Duperres Demission ikke stadfæster sig, paastaaer dog le Temps, at han er meget utilfreds med sin Stilling Marinens Forøgelse nødvendiggjør flere Promotioner; en ikke constitutionel Jndflydelse søger at gjøre sig gjeldende, og denne vil Admiralen ikke underkaste sig. – Det er paafaldende, siger samme Blad, at Signalet til Fratrædelse gives af den Minister, der mindst har pralet af sin Uafhængighed.
Viborger Samler, 1839-08-31
Moniteuren af 22de Aug. publicerer en af 21de Aug. dateret Ordonance, hvorved Tolden paa Colonial Sukkere nedsættes. J Jndledningen til Forordningen siger Handelsministeren: "Den bydende Nødvendighed, Retfærdighed og Landets fælles Jnteresser gjøre det meere end nogensinde forhen nødvendigt, at en provisorisk Forholdsregel fremtræder. Jeg tager desaarsag ikke i Betænkning med Ministeriets eenstemmige Bifald at foreslaae Deres Majestæt, strax ved en Ordonance at gjøre de Anordninger virksomme, der indeholdtes i Lovudkastet, af 1ste Juni d. A. tilligemed de af Commissionen foreslaaede Modificationer.
Viborger Samler, 1839-08-31
Wien, den 21de August. (Oster. Jagttager.) Fyrsten af Metternich angrebes Mandagen den 12te d. M. af en rheumatisk Catarrhalfeber. Sygdommen tog sin regelmæssige Gang. Fyrstens fuldkomne feberfrie Tilstand paa den 8de Dag, og de ubetydelige Feberfornemmelser paa den 9de Dag vidne paa det glædeligste om Sygdommens Aftagende. Gallacz, den 1ste Aug. Rygtet fortæller, at Øvelsesleiren ved Borodino er contremanderet. Man vil deraf slutte, at Tropperne have faaet en anden Bestemmelse. Fra Sebastopol meldes, at en ondartet Feber hersker blandt Tropperne paa Krim; 1/2 Deel af det der stationerede Mandskab skal være angreben af Sygdommen.
Viborger Samler, 1839-08-31
En Gartner i Boston ved Navn Mumford, dyrker for Tiden en høist mærkelig Slags Hvede, som ikke findes noget andet Sted i Verden. Axene ere i Gjennemsnit ni til ti Tømmer lange, og Straaet omtrent 1 3/4 Tomme i Omkreds. En Skjeppe Sæd er fuldkomment tilstrækkelig til at besaae en Arre Land, og Afgrøden er virkelig forbausende. Uagtet den stærke Blæst og det svære Regnveir har denne Hvede ikke liidt mindste Skade. Hele hans Jndhøst i Aar er Frugten af et eneste Korn, han for tre Aar siden saaede.
Viborger Samler, 1839-08-31
Jndenlandske Efterretninger. Den 8de De, holdt Frederiksgarden paa Glücksborg sin aarlige Skibeskydning, som beæredes af de derværende høifyrstelige Personer, hvoriblandt ogsaa Hs. Durchl. Hertug Carl af Holsteen-Glücksborg med Gemalinde, H. kgl. Høihed Prindsesse Vilhelmine. Almindelig Jubel gjenlød, da Kongeskuddet faldt for Hs. kgl. Høihed, og Allerhøistsamme derpaa beærede Frederiksgarden med at bære Kongeskiltet. (Jtzeh. Ugbl.) –
Viborger Samler, 1839-08-31
Den Artikel, som Conversations=Lexicon d. Gegenwart har meddeelt og Johannes Hage, er nu endt i det XIII Hefte og slutter saaledes: "Hages Død opvakte i hele Danmark den dybeste Bedrøvelse. De Danske holde af at sammenligne ham med Armand Carrel, og ved hans Grav blev tilraabt ham, ligesom denne Fædrelandet tabte i ham een af sine ædleste Sønner, Friheden en modig Kjæmper, Pressen en mægtig Skribent, Venskabet et trofast Hjerte!" Af "Portefenillen, 33te Hefte nemlig, Man vil altsaa see, det er ikke alene for den Frisindede, at 33 er et ominieust Tal – erfares, at dens "Hjøbspost har havt det Uheld at mishage den Embedsmand, til hvem osv.; hvisaarsag Red, for at undgaae Sinkelse og muligen paafølgende Action, foretrak at lade den formeentlige ulovlige Annonce bortfalde. Denne har, saavidt man kan skjønne, omhandlet den kongl. Gave, som de danske Lærde have modtaget til den svenske Reise. (Frisind.)Med en Omstændelighed, der falder endog tildeels i det Anstødelige, har Collegial=Tidendens sidste Nummer refereret den, meest med Hensyn til Opdagelsen og de forskjellige juridiske Resultater, interessante Sag imod Svend Johansen fra Gjentofte, som ifjor ved Qvæl ning dræbte et i Antonistræde i Kjøbenhavn logerende Fruentimmer. (Hels. Av.)
Viborger Samler, 1839-08-31
Som bekjendt blev Literatus J. C. Lange nyligen frikjendt ved Overrettens Dom, i Anledning af hvad han skrev og Worms Sag og Domfældelse. Af det Forsvarskrift, han havde indgivet til Retten, sees at han har fremsat adskillige nye Grunde og Beviser, foruden dem som af hans Broder, Overretsproc. Lange, vare benyttede i Forsvaret for Worm. Det er af disse nyere Beviser end mere klart, at Tønder ikke kunde være myrdet, men at han er død af en Blodstyrtning, som Følge af den Last, hvortil han var meget tilbøielig, og af en derved opstaaet Beskadigelse af hans svære Brok. De sædvanlige ind- og udvortes Kiendetegn paa en Qvæling fandtes aldeles ikke hos Tønder. Det nærmere herom, saavelsom angaaende det stærke Vandløb, hvori Liget blev fundet, og Vedkommendes, især Lægernes, uforsvarlige Behandling af Samme, samt deres øvrige upassende Fremfærd, kan læses i ovennævnte Skrift. Man seer af det Hele, at Retten ikke har kjendt hine medicinske og chirurgiske Grunde, og derfor ikke har kunnet tage Hensyn til de bestemte Yttringer, der findes i Obductionsforretningen, ei heller til Blodmassen m. M., som ogsaa Defensor udtrykkeligen paapegede. (Veile Av.)
Viborger Samler, 1839-08-31
Odense, den 26de August. Efter i Løverdags at have inspiceret i Bogense, behagede det Hs. Kongl. Høihed Prindsgouvernøren, ledsaget af Hs. Kgl. H. Prinds Frederik Carl Christian, igaar at aflægge om Middagen et Besøg paa Langensøe og om Aftenen i det skjønne Fruens Bøge, hvor det næstsidste Skovbal for iaar afholdtes. Saavel Indgangen til Skoven som hele Veien til Dandsesalen var smukt oplyst med couleurte Lamper og indenfor faaes Deres Kongelige Høiheders Navnetræk, høist smagfuldt udført med naturlige Blomster, i selve Skoven vare vistnok flere Tusinde Mennesker forsamlede. Efterat have indtaget Thee, behagede det Høistsamme at gjæste Christiansdal. Jdag præsiderer Hs. Kgl. Høihed i det litteraire Selskab og afreiser imorgen til Faaborg, for at lægge Grundstenen til den nye Raadstuebygning. den 27de. J Morges Kl. 9 afreiste Deres Kongelige Høiheder Prindsgouvernøren og Prinds Frederik atter herfra til Faaborg, ledsagede af vore hjerteligste Ønsker. Paa Slottet havde indfundet sig flere Honoratiores og Embedsmænd til Afskedscour og Regimentets Officeerstab fulgte som Æreseskorte det elskede Fyrstepar paa Veien. – Ved sit meget brillante Fyrværkeri i Slotshangen igaar Aftes godtgjorde den bayerske Overfyrværker, Hr. Hornung, sin fuldgyldige Adkomst til den Roes, som udenlandske Blade tidligere have meddeelt ham. Tilskuernes Antal var større, end man af de foregaaende Dages flere Forlystelser skulde have formodet. – En høist agtværdig og nidkjær geistlig Embedsmand her i Stiftet, Hr. Provst Boesen i Vigerslev, R. af D., er efter faa Dages Sygdom gaaet til Hvile. Som bekjendt, holdt den Forevigede den 16de Juli f. A. sit 50-aarige Embedsjubilæum, og Faa anede dengang, at den endnu kraftfulde Olding saa snart skulde savnes af en elsket Menighed, Familie og Venner.
Viborger Samler, 1839-08-31
Det er nu oplyst, at den Jldebrand, som den 11te De ødelagde Fæster Hans Hansens Gaard paa Uggerslev Mark, er paasat af en i Gaarden tjenende Dreng, Denne havde af sin Huusbonde erholdt en Jrettesættelse, og Drengen fattede derpaa det Forsæt at hævne sig medens hiin var i Odense. Til den Ende gik han til Naboen og laante Jld, som han forvarede i en Træsko, indtil han kom tilbage til sin Huusbonds Gaard. Jlden satte han derpaa op i Straataget, og forlod ikke Stedet, for han havde seet, at det havde fænget. Drengen er kun 12 1/2 Aar gammel og skal tidligere have begaaet Tyverie.
Viborger Samler, 1839-08-31
(Fyens Stiftst.)
Viborger Samler, 1839-08-31
Natten mellem den 10de og 11te d. M. slog Lynilden, ned i Stedet Rudmose i Bretninge Sogn, Ringkjøbing Amt. Eieren Huusmand Peder Jensen og hans 9 Aar gamle Søn, bleve dræbte, liggende hver i sin Seng i samme Værelse. Konen, som laae hos Manden, og et andet Barn, som laae hos det Dræbte, bleve kun bedøvede og reddedes af Tililende., Lynilden antændte Stedets Bygninger, som aldeles lagdes i Aske, tilligemed Alt Ind- og Udboe. Af Creature indebrændte hele Besætningen: 2 Køer, 2 Stude og omtrent 40 Faar. Bygningerne vare kun lavt og Boet, tilligemed Besætningen slet ikke assureret. (Ribe A.)Man begynder nu igjen at spaae Jordens Undergang ved et muligt Sammenstød med den Bielaske Comet, der gjennemskjar Ekliptiken den 15de Juli. Dette Tilfælde – siger den Frist. – er imidlertid ikke at befrygte, idetmindste ikke i det indeværende Aarhundrede og desuden er hiin Commet et saa ubetydeligt Himmellegeme, at den ikke kan være os synderlig farlig; den synes kun at bestaae af en let Taagemasse; dens Kjærne, der har et meget mat Lys, skal neppe være 20 Mile i Gjennemsnit, og de ødelæggende Dunster, dens Hale skulle medbringe, have Jntet, at betyde, af den simple Grund, at den slet ingen Hale har, Veirpropheten siger i Aarhuus Avis. August Maaned 1839 er med Hensyn til Veirliget afveget betydeligt fra Reglen, hvorefter jeg sidste Vaar i Aarh. Stiftstidende bebudede den tør, da den tvertimod blev vaad. Efter min Erfaring er her indtruffen een af de, i "Veirprophetenbetegnede Afvigelser fra Regelen, nemlig at der stundum om Sommeren kommer Regn, medens man efter Regelen, forventede tørt Veir, hvilken Afvigelse da pleier at foraarsages ved samtidige Jisbjerge, der i Atlanterhavet optøes ved Solvarmen." At nærværende Afvigelse hidrører fra saadanne tilstedeværende Zisbjerge, finder jeg bekræftet ved flere Omstændigheder, og ønskeligt vilde det være, hvis Søfarende skulle have observeret deslige Jisbjerge i Sommerens Løb, at de meddeelte det Offentlige Underretning derom. "Nye Prøve, Heskiær, som ligger under Havari i Curhaven, ventes om nogle Dage at blive seilfærdig til Liimfjorden.
Viborger Samler, 1839-08-31
Ved Tallotteriets 1310de Trækning i Wandsbeck. den 27de August, udkom: No. 74. 83. J. 16. 27.
Viborger Samler, 1839-08-31
Reisende med Dampskibet Dania. Fra Kallundborg til Aarhuus: Auditeur Liebenberg, Overkrigscommissair Qvist, ConsulHeinemann med Kone og Søn, Frue Schjern, Magister Jngerslew med Frue Søster og 3 Børn samt Tjenestepige, Mad. Steenberg, Kjøbmændene Møller, Frost, Hundahl, Nyeborg, Lund, Madame Meinert, Assessor Tang, Kjøbmand Cohen med Kone og Datter, Jfr. Robertson, Kjøbmand Landan, Brændeviinsbrænder Petersen, Student Perch med Søster, Styrmand Lange, Sognefoged Kjeldsen, Jndroullerede Chr. Jensen, And. Oelsen, og Enevold Andersen, Muursvend Rosenberg. Med Aarhuus=Paquetten No. 1 fra Kjøbenhavn: Frue Oberstinde Rosenberg, Secretair Norring, Skuespiller Bentzen med Kone og Søn, Mad. Orlamundt, Cand.jur. Dame, Portraitmaler Holm, Jomfruerne C. Otterstrøm og Brandt, Madame Berg med 2 Børn og Tjenestepige, Frøken F. Lausen, Guldsmed Dinnesen, Væver Eckhardt, Bødkermester Jørgensen. Med Aarhuus=Paquetten No. 1 til Kjøbenhavn: Kammerjunker Lieutenant C. v. Banner, Frøken H. Banner, Cand. jur. Alberti, Jfr. A. Westergaard, Cand. theol. C. Steenberg, Student J. Holm, Lieutenant og Veiopsynsmand Frisch, Madame K. Thorup, Districtsdyrlæge Lind, Jomfruerne J. Wulff og G. Nielsen, Farver Christensen, Capitain C. L. von Bülow, Frøkenerne Petrine og Louise Bülow, Cand. med. & chir. M. P. Friis.
Viborger Samler, 1839-08-31
Med Dagvognen fra Viborg til Randers: Hr. Friis.
Viborger Samler, 1839-08-31
Med Dagvognen fra Randers til Viborg: Assessor Tang, Madame Meinert.
Viborger Samler, 1839-08-31
Paa 14de Søndag efter Trinitatis prædiker Hs. H. Hr. Stiftsprovst Ridder Schjødte i Domkirken; i Søndresogns Kirke Hr. Pastor Ursin.
Viborger Samler, 1839-08-31
(Jndsendt.) Siden en Annonce i Horsens Avis nylig har berørt, at en i 22 Aar tjenstgjørende Toldbetjent Wiborg, 72 Aar gl., er afskediget med en Pension af 36 Rbd., kunde det maaskee ogsaa fortjene at omtales, at en Toldbetjent i Viborg, ved Navn Schou, for ikke lang Tid siden har erholdt Afsked, netop med en lignende Pension, efterat have, til hans Foresattes stedsevarende Tilfredshed, tjent i 41 Aar. Bemeldte Schou er forøvrigt 77 Aar og lider desuden under legemlig Svaghed!
Viborger Samler, 1839-08-31
AVERTISSEMENTS. At vi formedelst den overhaandtagende Beskadigelse af Træer og Blomster paa Anlægget eller forrige Nørre sogns Kirkegaard have seet og nødte til at bemyndige Hr. Kirkeværge Hagemann som Tilsynshavende med bemeldte Anlæg, til at udvise og efter Omstændighederne anholde alle Børn, som uden at være i Følge med Ældre der maatte antreffes, bekjendtgjøres herved. Viborg, den 30te August 1839. Ahlefeldt Laurvig. N. F. Øllgaard.
Viborger Samler, 1839-08-31
Et solid Egetræes Chatol med Opsats, en FyrretræesDragkiste og 3 gamle Borde m. m., ere underhaanden tilkjøbs hos J. M. Bay i St. Mogensgade i Viborg.
Viborger Samler, 1839-08-31
Fine Rogtobakker og Cigarer af N. Knauers (Nicolaus Melhops) Fabriqve i Altona er at faae tilkjøbs hos J. N. Lind.